钦定古今图书集成/理学汇编/字学典/第096卷 > 庾亮
## 钦定古今图书集成/理学汇编/字学典/第096卷 > 庾亮

按《晋书》本传：“庾亮，字元规，随父琛在会稽，元帝甚器
重之。明帝即位，以为中书监，封永昌县公，为司徒、扬
州刺史，录尚书事，赠太尉，谥文康。”

按：能书人名。颍川庾亮，晋太尉，善草、行。

按王僧虔《论书》，庾亮书亦能入录。

按《宣和书谱》：庾亮有书名，尝就羲之求书法。羲之答
云：“翼在彼，岂复假此。”